銘印

銘印係指一種喺生命當中某啲階段嗰時進行得零舍快嘅學習，而且好多時學咗之後都改變唔到嘅－即係話個學習率喺生命嘅某一個階段當中數值好大，而喺嗰個階段過咗之後，學習率就會變到接近 0。

仔女銘印
銘印一個出名例子係喺好多鳥類當中都會發生嘅仔女銘印，仔女銘印係指隻動物喺啱啱出世冇幾耐之後記住自己嘅照顧者，並且喺幼年期會一路跟隨住佢認定咗嘅照顧者。喺正常情況下，隻動物所記住嘅照顧者會係自己嘅親生父母，但實驗結果顯示，如果研究者喺隻動物啱啱出世冇幾耐嗰段時間代佢父母照顧佢嘅話，呢種銘印效應會令隻動物認定個人類研究者係自己嘅父母，並且喺幼年嗰時一路跟住個人類研究者周圍行，而且一旦銘印咗，隻動物就唔會再改變佢心目中嘅父母。

心理學